Atenție, șoferi: Se prognozează flux sporit de transport pe toate direcțiile de ieșire din Chișinău
Poliția R. Moldova anunță șoferii că astăzi, 3 mai, până la ora 21:00, și mâine, 4 mai, până la ora 12:00, se prognozează flux sporit de transport pe toate direcțiile de ieșire din Chișinău. În acest context, polițiștii defluidizează transportul, se mai arată în comunicat.
Totodată, Poliția anunță că „la necesitate va fi aplicată circulația pe bandă reversibilă, în special spre Orhei, Ialoveni, Hîncești și Anenii Noi”.
„Iar pentru data de 6 mai, până la ora 12:00, în scopul dirijării fluxului sporit de transport va fi aplicat același algoritm de activitate”, se mai arată în comunicat.
Duminică, 5 mai, în R. Moldova se sărbătorește Paștele.